Den længede ventede nye Egholm færge forventes at ankomme til Egholm på onsdag til middag. 

Færgen er nu blevet færdigrenoveret i Hirtshals, og der skulle ikke være noget der hindrer, at den ikke kommer frem til Egholm på onsdag i næste uge. Den nye Egholm færge har været lang tid undervejs. På turen fra Århus sank færgen og der skulle hele to hævningsforsøg til, før det lykkedes at få færgen oven vande igen. Siden slutningen af oktober har den været til renovation i Hirtshals, og nu er den klar til brug. - Den er fuldt renoveret og opbygget igen. Den sank ikke på grund af skibets konstruktion og der er ingen grund til bekymring for, at det skulle ske igen, siger Produktionschef Peter Jørgensen fra Wärtsilä Danmark A/S, der har stået for renoveringen.